Käschten: par Rapport zu engem Metro ass den Tram an der Moyenne nëmmen hallef sou deier an och par Rapport zu de Busse schléit e sech gutt well seng Liewensdauer tëscht 30 a 50 Joer bedréit.

D'Fundamentaltheologie behandelt d'Grondlage vun der Theologie (Viraussetzunge vum Glawen, praeambula fidei), souwéi d'Relatioun vun dëser mat anere Wëssenschaften, wéi z. B. der Philosophie oder der Sproochwëssenschaft.

De Golding war vun 1939 bis 1969, wou e genuch vu senge Bicher verdéngt huet, fir dervun ze liewen, Enseignant fir Englesch. Am Zweete Weltkrich war hien Offizéier bei der Marine.

[1] Echternach im Spiegel der europäischen Geschichtsforschung, [2] Der Name Echternach. Sprachliche Entwicklung, Ursprung, Bedeutung, [3] Zu den Beziehungen zwischen Echternach und England/Irland im Frühmittelalter, [4] Echternach: An der Wiege der deutschen Sprache; véier Studien, déi (mat Beiträg vun aneren Historiker) in: Hémecht - Zeitschrift für Luxemburger Geschichte publizéiert goufen; Joergank 31, 1979, Heft 3 (Spezialnummer!).

2004 ass si duerch hir Participatioun un der Castingshow Idol bekannt ginn, bei där si ënner dem Numm Lorén Talhaoui op déi véiert Plaz koum. No der Sendung huet si d'Lidd The Snake verëffentlecht. Si huet dunn als Fernsehmoderatorin geschafft an et blouf roueg ëm si als Sängerin.

Déi meescht Gebaier, déi haut nach stinn, stamen aus dem 17. an 18. Joerhonnert. 1796 goufe se deelweis zerstéiert a verkaaft. 1903 koume Kanoniker vun der Abtei vu Frigolet (Provence), fir se hirer ursprénglecher Bestëmmung nees zouzeféieren. 1937 waren et d'Premonstratenser vun Tongerlo, déi se nei belieft hunn.

Den Oscar Stumper huet zu Lëtzebuerg (Cours supérieurs), Lille, Leipzig, Bonn a Paräis studéiert an 1914 säin Doktorat (Spezialitéit: Philosophie a Griichesch) zu Lëtzebuerg gemaach. No sengem Stage-Examen am Juli 1916 ass hie Repetent, an am August 1917 Professer am Stater Kolléisch ginn, wou hie bis zu senger Pensioun am Juli 1956 geschafft huet. Hie war och Professer um Cours, wou hie Logik, Psychologie an d'Geschicht vun der Philosophie enseignéiert huet.

Et geléngt him fir den 1200. Doudesdag vum hellege Willibrord, datt den 1. Mee 1939 de Poopst Pius XII déi fréier Benediktinerkierch vun Iechternach zu enger Basilica minor erhieft. Am Zweete Weltkrich gëtt dës Kierch awer sou vill zerstéiert, datt si duerno huet missen nei opgeriicht ginn. Den 20. September 1953 konnt deen duerch Giicht kierperlech behënnerte Bëschof awer bei der Aweiung vun der neier Basilika dobäi sinn. Säi Bëschof-Koadjutor Léon Lommel huet d'Feier zesumme mam Apostoleschen Nuntius a mat 7 anere Bëscheef geleet.

De Richard Matthew Stallman, gebuer de 16. Mäerz 1953, och bekannt ënner den Initialen RMS, ass de Grënner vum Mouvement fir fräi Software. Hien ass bekannt duerch d'Initiéiere vum GNU-Projet a fir mam Eben Moglen zesummen déi éischt Lizenz fir Distributioun vu Software mat sengem Source Code geschriwwen ze hunn: d'GNU General Public License oder GNU GPL. Hien huet och d'Konzept vum Copyleft erfonnt.